Gw mau tau Kauripan dari Sabar Gorky. Jelasin dalam bahasa jawa

Sabar Gorky due garwa namane Lenie Indria lan due siji anak yaiku Novalia Eka Satriani. Gorky lulus saka SD Gulon, Solo lan lulusan SMP Purnama 1, Solo. Dheweke uga lulusan SMA Wolter Monginsidi, Solo. Ing awal taun 1990 persis ing April jam 2 awan Sabar Gorky kudu nerima kenyaatan amarga dheweke ngalami kecelakaan tiba saka sepur, dheweke tiba saka sepur ing perjalanan balik Jakarta maring Solo yaiku rampunge munggah gunung Gede Pangrango, Jawa Barat. Kecelakaan iku gawe Gorky kelangan kaki tengene, saka cilik dheweke duwe cita-cita dadi tentara nanging cita-citane sirna amarga kecelakaan niku. Akeh ejekan-ejekan saka kanca-kanca maring Gorky, nanging ejekan iku gawe Gorky luwih semangat lan gawe Gorky bangkit kanggo munggah gunung maneh. Sadurunge kecelakaan niku, akeh gunung ing Pulau Jawa kang wis dipanjat Gorky. Sesampune kecelakaan niku uga Gorky tambah sering munggah gunung, pirang wulan sawise kecekelaan Gorky munggah gunung ing Jawa Tengah kaya ta gunung Lawu, gunung Merapi, gunung Merbabu, gunung Sindoro lan gunung Sumbing. Dheweke ngrasa sakniki luwih kesel munggah gunung amarga dheweke ora bisa lumaku cepet lan ora bisa lumayu menawi munggah gunung, nanging iku ora gawe Gorky mandeg munggah gunung. Gorky tetep nikmati saben kegiatan munggah gunung lan dheweke ora seneng ngrepoti wong liya, dheweke sebisane munggah gunung tanpa bantuan kancane. Gorky pernah ngomong “nyusup wae tak lakoni. Aku semangat saben munggah gunung amarga aku ngrasa dimanusiakna, gunung lan lingkungan iku sing utama,” kalimat iku gawe kanca-kancane Gorky seneng lan kagum maring Gorky.

Sanadyan Gorky difable, dheweke wis bisa munggah telung gunung saka pitung gunung paling dhuwur ing taun 2011 kanthi taun 2016. Nanging mung tigang gunung kang wis dheweke taklukna, yaiku Gunung Elbrus ing Ruslan kang dhuwure 5.642 mdpl, Gunung Carstensz ing Papua kang dhuwure 4.4884 mdpl, lan Gunung Kilimanjaro ing Tanzania kang dhuwure 5.895 mdpl. Nalika munggah Gunung Elbrus, dheweke ngranapi kendala yaiku suhu ing Elbrus nganthi minus 15 derajat Celcius. Kendala suhu lan cuaca kasebut ora gawe masalah kanggo Gorky, Gorky nganggep kendala iku tantangan lan pengalaman anyar kang kudu dirampungake Gorky. Gorky nduweni pengalaman kang paling kerasa saka jero negeri yaiku nalika dheweke munggah Gunung Carstensz ing Pegunungan Jaya Wijaya.

Sakliyani iku, Sabar Gorky uga lunga maring Argentina. Dheweke lunga maring “Negeri Tango” iku kagem munggah gunung, Gorky lan wolung kancane saka Indonesia iku ana niat munggah gunung paling dhuwur ing Dunia, Aconcagua. Sanadya duweni kekurangan yaiku mung duweni siji kaki, ora gawe Gorky nyerah, dheweke siji-sijine pendaki difable ing rombongan iku. Gunung kang dhuwure 6.962 saka permukaan laut iku bakal dijelajahi ing tempo 20 dina perjalanan munggah lan mudhun gunung. Gunung iki lumayan dhuwur, ekstrem, lan bisa owah cuacane. Perubahan cuacane iku cepet lan ora bisa dikira-kira, bisa panas lan bisa wae badai angin lan atis. Nalika Gorky munggah Aconcagua, dheweke kudu luwih kuat amargi ngadepi angin kenceng. Ing Gunung Aconcagua akeh batu-batu kang bisa tiba maring pendaki, medan ing Gunung Aconcagua yaiku saka batu lan salju. Sakliyane munggah gunung, Gorky uga hobi pit-pitan. Saben dina Gorky bisa pit-pitan wiwit jam 4 esuk kanthi jam 6 esuk, kadang jam 12 awan kanthi jam 3 sore. Pit-pitan iku dilakoni Gorky supaya dheweke bisa duwe awak kang kebal saka panas lan atis, pit-pitan iku uga dilakoni supaya dheweke biasa lan ora gampang kesel nalika munggah gunung.

Ing dina Ahad 12 Agustus 2018, Sabar Gorky maring Ruslan kagem munggah maneh maring Gunung Elbrus. Dhewek mangkat bareng tim Garuda Muda saking Jakarta, pendakian diwiwiti saka Rabu 15 Agustus 2018 nglewati jalur kidul. Gorky lan kanca-kanca ana niat tekan ing puncak tanggal 17 Agustus kagem mringati Hari Kemerdekaan Indonesia. Ing dhuwur puncak, Golky lan kanca-kanca nglakukake upacara peringatan HUT Kemerdekaan RI lajeng ngibarake bendera Merah Putih. Saben gunung kang wis dipanjat Golky, kadang wae dipanjat maneh nanging saka medan utawa basecamp kang beda supaya dheweke olih pengalaman anyar. Sakliyane munggah gunung lan dolanan pit, Gorky uga seneng nglakukake dayung. Dayung bisa gawe tangan kuat lan bisa gawe fokus, Gorky latihan dayung supaya menawi dheweke ketemu medan kang kudu manjat tebing dheweke wis ana sangu utawa wis bisa lan tangane wis kuat. Gorky biasane latihan fisik ing Yogyakarta yaiku ing Pantai Parangriti, Karanglo lan Gunung Lawu. Saka kegiatan-kegiatan munggah gunung lan panjat teping iki, Gorky olih prestasi-prestasi kang mbanggakake awak dhewek, kaluarga lan negara.